Ayodhya Ram Mandir
राजा राम की नगरी में रामलला के दिव्य और भव्य मंदिर का निर्माण तेजी से चल रहा है।हाल ही में श्री राम जन्मभूमि(Ram Mandir) तीर्थ क्षेत्र के महासचिव "चंपत राय" ने बताया कि मंदिर का प्रथम तल इस साल अक्टूबर तक बनकर तैयार हो जाएगा।अभी गर्भ गृह के बनने में थोड़ा वक़्त है इसका निर्माण जनवरी 2024 में हो जायेगा। हम आपको मंदिर की ताजा तस्वीरों से रूबरू कराने जा रहे हैं।
राम लला मंदिर निर्माण क्षेत्र में राजस्थान से आए पत्थरों पर कारीगर डिजाइन उकेर रहे हैं। खूबसरती के साथ एक एक पत्थर को मंदिर में लगाने के लिए तैयार किया जा रहा है।महासचिव चंपत राय ने बताया कि मंदिर निर्माण का कार्य तेजी से चल रहा है। गर्भगृह आसपास की दीवारें चारो तैयार हो गई हैं। मंदिर की भाषा में इन दीवारों को मनडोवर कहा गया है। ये दीवार भी पत्थरों की ऊंचाई के साथ एक साथ ऊपर चल रही हैं।
गर्भ गृह के बाहर लोगो के परिकर्मा के लिए भी निर्माण भी तेजी से चल रहा है। इनकी दीवारों का काम भी एक साथ चल रहा है। गर्भगृह में खंभे, खंभे के चारो ओर दीवार और दीवार के चारो ओर परिक्रमा मार्ग तीनों एक साथ ऊपर जा रहे हैं।
अभी तक आप फोटो में गर्भ गृह की फोटो में निर्माण को सफेद पत्थर के रूप में देख सकते है।वो मार्बल है। मकराना का व्हाइट मार्बल। मैं उसको कहूंगा क्लास वन यानी बेस्ट क्वालिटी का मार्बल है। गर्भगृह की दीवारें भी मार्बल की होंंगी। खंभे भी मार्बल के होंगे और फर्श भी मार्बल का ही होगा।
गर्भगृह को छोड़कर अतरिक्त पांच मंडप और होंगे। तीन मंडप प्रवेश द्वार से गर्भगृह की ओर और दो मंडप अगल-बगल हैं। उन्हें कीर्तन मंडप कहा गया है। मंडपो के नाम पहचान करने के लिए अलग अलग रखे गए हैं। महासचिव चंपत राय ने कहा कि अगर प्रथम तल की बात करें तो काम बहुत संतोषजनक है। हमारे कारीगर दिन रात मेहनत कर रहे हैं।